El Centre Arqueològic de Sagunt oferix el cicle de conferències Murbiter Islàmic amb la col·laboració de l'Ajuntament de Sagunt
03 de febrer 2020

![](/media/ohynrk1z/16c_conferencia-murbiter-islamico.jpg)

El Centre Arqueològic de Sagunt, amb la col·laboració de la delegació de Cultura de l'Ajuntament de Sagunt, presenta el cicle de conferències Murbiter Islàmic durant tot el mes de febrer. Es tracta d'un cicle de quatre conferències, que es realitzaran del 4 al 25 de febrer, i que estaran impartides per experts en l'època Al-Àndalus. Totes les conferències es realitzaran al Centre Cultural Mario Monreal a les 19 hores. L'entrada és gratuïta.  

  

La primera xarrada serà demà, 4 de febrer, davall el títol ‘El món funerari en el Murbiter islàmic’ i estarà a càrrec de José Manuel Melchor, director del Museu Arqueològic de Borriana. La setmana que ve, el dimarts 11 de febrer, serà la segona xarrada ‘La cultura material d'Al Xarq Al-Àndalus’ a càrrec de Pau Armengol, de la Universitat Jaume I. A més, el dimarts 18 de febrer serà el torn de Ferran Esquilache, també de l'UJI, amb la conferència ‘El secà i l'horta a l'Al Xarq Al-Àndalus. Finalment, el dimarts 25 de febrer tancarà el cicle de conferències Josep Torró, de l'UJI, amb la xarrada ‘Del Cid a Jaume I’.

  

A més de les xarrades, s'ha organitzat una visita guiada per al diumenge 1 de març que eixirà de la plaça Major cap a la Medina d'Hism Murbiter, guiada per l'historiador Manuel Civera.​

*   [](http://www.facebook.com/sharer.php?u=https://aytosagunto.es/va/actualitat/el-centre-arqueològic-de-sagunt-oferix-el-cicle-de-conferències-murbiter-islàmic-amb-la-col-laboració-de-l-ajuntament-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-centre-arqueològic-de-sagunt-oferix-el-cicle-de-conferències-murbiter-islàmic-amb-la-col-laboració-de-l-ajuntament-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-arqueològic-de-sagunt-oferix-el-cicle-de-conferències-murbiter-islàmic-amb-la-col-laboració-de-l-ajuntament-de-sagunt/ "Linked In")
*   [](mailto:?body=https://aytosagunto.es/va/actualitat/el-centre-arqueològic-de-sagunt-oferix-el-cicle-de-conferències-murbiter-islàmic-amb-la-col-laboració-de-l-ajuntament-de-sagunt/)